1250 йылда Бейбарыҫ әйүбид армияһы командиры сифатында Әл-Мансур һәм Фарискурҙа үҙенең тәүге хәрби уңыштарына өлгәшә. Тәре походы етәксеһе Франция короле Людовик IX Изге әсирлеккә эләгә, һуңғараҡ ул бик ҙур йолом түләп азат ителә. Мысырҙың яңы солтаны Туран-шаһ II ибн Әйүп һауалы мөнәсәбәте менән мәмлүктәрҙе үҙенә ҡаршы ҡуя. Үҙенең хәрби көсөнә таянып, Бейбарыҫ етәкселегендәге мәмлүк әмирҙәре төркөмө шул йылдың 2 майында Туран-шаһты үлтерә. Әс-Сәлих Әйүп солтандың тол ҡалған ҡатыны Шажар әд-Дурр һәм уның ире мәмлүк Айбәк тәхеткә ултыртылған.